İvan Aleksandrov (mühəndis)
İvan Qavriloviç Aleksandrov (rus. Ива́н Гаври́лович Алекса́ндров; 20 avqust (1 sentyabr) 1875, Moskva – 2 may 1936, Moskva, RSFSR, SSRİ) — SSRİ energetiki və hidrotexniki, SSRİ EA akadamiki (1932). 1921-ci ildən SSRİ Dövlət Plan Komitəsi Rəyasət Heyətinin üzvü olmuş, QOELRO planının tərtibində iştirak etmiş, Dnepr SES-in və digər hidrotexniki qurğuların layihəsini hazırlamışdır. Orta Asiyanın elektrikləndirilməsi üçün baş sxemin və Baykal–Amur magistralı tikintisi planının hazırlanmasında iştirak etmişdir. "Lenin" ordeni və "Qırmızı əmək bayrağı" ordeni ilə təltif olunmuşdur.